Publication: Magyar Közlöny
Issue: MK-1998-81 (Year: 1998, Number: 81)
Era: 1990-2004
Section: (1) A képzési kötelezettségről és a pedagógiai szakszolgálatokról szóló 14/1994. (VI. 24.) MKM rendelet (a továbbiakban: R.) 1. §-a (1) bekezdésének d) pontja helyébe
Paragraph Index: 570

(3) Az R. 14. §-a a következő (4) bekezdéssel egészül ki: „(4) A 10. § (1) bekezdésében meghatározott feladatokat ellátó szakértői és rehabilitációs bizottság szakvéleményét megküldi a gyermek, tanuló lakóhelye, ennek hiányában tartózkodási helye szerint illetékes községi, városi, megyei jogú városi, fővárosi kerületi önkormányzat jegyzőjének, továbbá a megyei, fővárosi önkormányzat főjegyzőjének. Abban az esetben, ha a szakértői véleményben foglaltak alapján a gyermek óvodai nevelése, iskolai nevelése és oktatása a többi gyermekkel, tanulóval együtt, azonos óvodai csoportban, illetve iskolai osztályban megszervezhető, a gyermek, tanuló lakóhelye, ennek hiányában tartózkodási helye szerint illetékes községi, városi, fővárosi kerületi önkormányzat jegyzőjének a megkeresésére a főjegyző — a közoktatási törvény 88. §-ának (1) bekezdésében szabályozott megyei, fővárosi fejlesztési tervben foglaltak szerint — intézkedik, hogy az óvodai neveléshez, iskolai neveléshez és oktatáshoz az utazó szakember hálózatból a szükséges gyógypedagógus (terapeuta), konduktor vagy más szakember rendelkezésre álljon.”

Source: https://magyarkozlony.hu/hivatalos-lapok/83a415263c063aa70e023540d5fda3d07e18a7fa/dokumentumok/75a98b5ae125f712d5e3b3d719521cbf66bb3eeb/letoltes